अञ्जली ‘दिदी’ को सामूहिक भाइटीका (फोटो फिचर)
हरेक वर्ष दिदीबहिनी नभएका दाजुभाइलाई उहाँले टीका लगाउँदै आउनुभएको छ । यस वर्ष पनि अञ्जली दिदीले दुई सयभन्दा बढी दाजुभाइलाई भाइटीका लगाइदिनु भयो ।
काठमाडौं, कात्तिक १० गते । वि.सं. २०५५ सालदेखि निरन्तररुपमा सामूहिक भाइटीका लगाउँदै आउनुभएको अञ्जली दिदीले यस सामाजिक कार्यलाई यसपालि पनि निरन्तर दिनुभएको छ ।भाइटीका भनेको लिनु र 
दिनु मात्र नभई श्रद्धा, माया र भावना साटासाट गरेको मनाउने उत्सव हो 
भन्नुहुने अञ्जली दिदी लामो समयदेखि सामूहिक भाइटिका लगाउँदै आउनुभएको हो ।
 दशैं सकिएलगत्तै सामूहिक भाइटीको तयारीमा जुट्नु हुने अञ्जली 
दिदीले भाइटीकाका लागि नेवार समुदायमा नभई नहुने ‘जंजका’ आफैँ बनाउँदै आएको
 छ । हरेक वर्ष दिदीबहिनी नभएका दाजुभाइलाई उहाँले टीका लगाउँदै 
आउनुभएको छ । यस वर्ष पनि अञ्जली दिदीले दुई सयभन्दा बढी दाजुभाइलाई भाइटीका
 लगाइदिनु भयो । जसमा नेपाल नेपाल घुम्न आएका विदेशीहरु समेत थिए । विराटनगर
 निवासी वर्ष ७० का राम श्रेष्ठले आफ्ना पाँच दाजुभाइ भए पनि दिदीबहिनी 
नभएका कारण लामो समयदेखि अञ्जली दिदीको हातबाट टीका लगाउँदै आएको 
बताउनुहुन्छ । मनमा श्रद्धा लिएर हरेक वर्ष दिदीको हातबाट भाइटीका 
थाप्न काठमाडौं आउने गरेको श्रेष्ठको भनाइ छ । यसैगरी, सप्तरीका श्याम 
मण्डल पनि विगत १५ वर्षदेखि अञ्जली दिदीको हातबाट भाइटीका लगाउँदै आउनुभएको
 छ । हरेक वर्ष सामूहिक भाइटीकामा सम्मिलित भई दिदीको हाटबाट टीका लगाउँदै 
आएको  मण्डलको भनाइ छ ।